Maaeluministri 20.04.2015 määrus nr 36 „Tootjarühma tunnustamise taotlemise ja taotluse menetlemise täpsem kord”

Lisa 3

**PÕLLUMAJANDUSSEKTORI TOOTJARÜHMA LIIKMETELE KOHUSTUSLIK TOOTMISEESKIRI**

**1. Andmed tootjarühma kohta**

* tootjarühma nimi või ärinimi, registrikood;
* tootjarühma põhitoode.

**2. Nõuded tootmisele**

Näiteks:

* väetiste ja taimekaitsevahendite kasutamise nõuded ja piirnormid;
* nõuded kasvatatavate taimede ja nende eelkultuuride kohta;
* loomade pidamise viisi kirjeldus, sealhulgas nõuded karjamaade kohta;
* nõuded loomakasvatushoonetele ja -rajatistele, sealhulgas jalutusalade kirjeldus;
* nõuded sööda (koostis, kvaliteet, kogus jms) ja veterinaarravimite kasutamisele;
* nõuded saagi koristamisele ja säilitamisele;
* rakendatavad hügieeni- ja keskkonnanõuded;
* muud nõuded tootmisele.

**3. Nõuded töötlemisele**

Näiteks:

* nõuded töötlemiskohale ja töötlemise kohta arvestuse pidamisele;
* käitlemisprotsessi tehnoloogilise skeemi ja kasutatavate tehnoloogiliste võtete kirjeldus;
* nõuded toorainele;
* nõuded pakendamisele ja valmistoodangu säilitamisele;
* rakendatavad hügieeni- ja keskkonnanõuded;
* muud nõuded töötlemisele.

**4. Nõuded turustamisele**

Näiteks:

* nõuded toodangu müügiks ettevalmistamise, müügi tsentraliseerimise ja veo kohta;
* muud nõuded turustamisele.

**5. Enesekontroll**

* nende meetmete kirjeldus, millega tagatakse tootjarühmale eeskirjakohane tootmine, töötlemine ja turustamine, sh turustamine tootjarühma kaudu nõutavas mahus.